5.1. Glosar de termeni 


Definiţia 1. Se numeşte graf o colecţie de noduri şi arce . Nodurile sunt 
obiecte care pot avea diverse atribute (proprietăţi) iar arcele sunt conexiuni între 
două noduri care pot fi reprezentate de asemenea ca obiecte cu proprietăţi ce 
caracterizează respectiva relaţie. 

Ca urmare, putem nota graful G = (N, A) în care N este mulţimea nodurilor 
(cunoscute în teorie şi sub numele de vârfuri) iar A este mulţimea arcelor. Un arc va 
fi notat (v,w) €A, unde v şi w e N sunt cele două vârfuri conectate prin respectivul 
arc. Spunem astfel că v este adiacent lui w şi w este adiacent lui v. 

Definiţia 2. Se numeşte graf orientat un graf în care conexiunile între noduri 
au o anumită direcţie. În acest caz perechea (v,w) deţine o orientare în sensul că 
reprezintă o relație de la v la w (nu şi invers ca în cazul grafurilor). Nodul v se 
numeşte nod iniţial sau extremitate iniţială a arcului (v,w) iar nodul w se 
numeşte nod final sau extremitate finală a arcului (v,w). Arcul (v,w) este 
incident spre interior vârfului w şi incident spre exterior vârfului v. Dacă pentru 
un arc nodul iniţial coincide cu nodul final atunci acesta se numeşte buclă. Nodurile 
v şi w se vor numi adiacente dacă există cel puţin unul din arcele (v,w) şi (w,v). 

Spre exemplu, un graf orientat poate reprezenta reţeaua de străzi a unui oraş: 
nodurile reprezintă intersecțiile iar arcele reprezintă străzile. O stradă cu sens unic 
este reprezentată printr-un singur arc, în tim ce o stradă cu două sensuri de mers 
este reprezentată prin două arce. 

Aşa cum se poate intui, orice graf G(N,A) poate fi reprezentat ca un graf orientat 
G'(N',A')considerând pentru fiecare arc (v,w) €A cele două perechi orientate: (v,w) 
EA’ şi (w,v) €A’. 

Definiția 3. Se numeşte graf etichetat (sau ponderat) acel graf în care fiecărui 
arc Îi este asociată o valoare (numită etichetă), valoare care caracterizează relaţia 
între cele noduri din perspectiva problemei de rezolvat. Valoare poate reprezenta 
spre exemplu : distanţă, cost, timp, etc. 

Astfel, dacă am considera graful din figura 5-1 o hartă rutieră, am putea asocia 
fiecărui arc distanţa între două localităţi (figura 5-3). 


Bineînţeles că un graf poate fi şi orientat-etichetat 


lată în continuare şi alte noţiuni fundamentale de teorie a grafuri: 


1. Gradul - gradul uni vârf n, este egal cu numarul muchiilor(arcelor) incidente cu 
varful n si se noteaza cu d(n). Un varf cu grad 1, se numeste varf terminal. Un 


vârf care are gradul 0, se numeşte varf izolat. 

2. arce adiacente: arce care au o extremitate comună; 

3. drum într-un graf: o mulţime ordonată de noduri ale grafului: (na, N2, ..., Nk), cu 
proprietatea că există toate arcele de forma (ni,ni+1) i = 1,...,k-1; 

4. lungimea unui drum: este numărul arcelor care îl formează; 

5. drum elementar: un drum în care fiecare nod apare o singură dată; 

6. drum simplu: un drum în care fiecare arc apare o singură dată; 

7. putere de atingere a unui nod ni în graful G: numărul de noduri la care se 
poate ajunge din ni. Puterea de atingere se notează cu p(ni) 


00 


. drum hamiltonian: un drum elementar care trece prin toate nodurile grafului; 
9. drum eulerian: un drum simplu care conţine toate arcele grafului; 


10. lanţ: un drum în care arcele nu au neapărat acelaşi sens de parcurgere; Un 
lant este un sir de varfuri, L=[n1,n2,....,nk], cu proprietatea ca oricare două 
vârfuri vecine sunt adiacente, adică nl este adiacent cu n2, ..... „ Nk-1 este 
adiacent cu nk si n1, n2, ..., nkeN. Vârfurile n1 si nk se numesc extremitatile 
lanţului, iar lungimea lantului este k+1. Lanţul este elementar daca varfurile 
n1, n2, ...,nk sunt distincte două cate două(adică, să nu se treacă de doua ori prin 
acelasi vârf). 


11. circuit: un drum în care nodul iniţial coincide cu cel final; 

12. circuit elementar: un drum în care fiecare nod apare o singură dată, cu 
excepţia celui final, care coincide cu cel iniţial; 

13. circuit simplu: un drum în care fiecare arc apare o singură dată; 

14. circuit hamiltonian: un circuit care trece prin toate nodurile grafului; 

15. ciclu: este un circuit în care arcele nu au neapărat acelaşi sens de 
parcurgere; 

16. ciclu elementar: un ciclu în care fiecare nod apare o singură dată, cu 


excepţia celui final, care coincide cu cel iniţial; 
17. ciclu simplu: un ciclu în care fiecare arc apare o singură dată; 


Observaţie: Într-un graf neorientat noţiunile de drum şi lanţ sunt echivalente şi 
de asemenea cele de circuit şi ciclu. 


18. graf parţial al unui graf G = (N,A): este un graf G'(N,A') cu A' c A; 
19. graf tare conex: este un graf în care între oricare două noduri există cel 
puţin un drum; 


20. graf simplu conex: este un graf în care între oricare două noduri există 
cel puţin un lanţ; 

21. Observaţie: Pentru grafuri neorientat noţiunile de tare conex şi simplu 
conex sunt echivalente, graful numindu-se doar conex; 

22. subgraf al unui graf G = (N,A) este un graf H(X,Y), unde X-N, iar muchiile 
din mulţimea Y sunt toate muchiile din mulţimea A care au ambele extremităţi in 
mulţimea de vârfuri X. Deci, un subgraf H al unui graf G, se obţine prin eliminarea 
unui anumit numar de varfuri şi a tuturor muchiilor incidente cu acestea 

23. componentă tare conexă a unui graf G = (N,A): este un subgraf al lui G 
care este tare conex şi nu este subgraful nici unui alt subgraf tare conex al lui G 
(altfel spus, între oricare două noduri din componentă există cel puţin un drum şi 
nu mai există nici un nod în afara componentei legat printr-un drum de un nod al 
componentei). 


Definiţia 4. Un graf conex aciclic este numit arbore liber. El poate fi convertit 
într-un arbore orientat alegând un nod oarecare drept rădăcină şi înlocuind 
fiecare muchie cu un arc orientat dinspre rădăcină. Un arbore orientat deţine 
proprietatea că pentru un nod va exista un singur arc incident spre interior (arc de 
intrare ). 


5.1.1. Reprezentarea prin matrice de adiacenţe 

Fie dat graful G=(N,A) 

Matricea de adiacenţe M a grafului G nu este altceva decât un tablou de 
dimensiune NXN (matrice pătrată) în care : 

M(i,j) = 1 dacă există un arc de la noduli la nodul j , adică (i,j) e A 

= 0 dacă nu există arc de la noduli la nodulj 

Observaţie! Nu uităm că primul pas a fost de a atribui numere întregi fiecărui nod 

Aşă cum spuneam şi mai devreme, pentru grafuri neorientate, arcul (i,j) poate 
fi reprezentat prin două arce orientate (i,j) şi (j,i). lată de ce, matricea de adiacenţă 
pentru un graf neorientat va fi simetrică faţă de diagonala principală. Figura 5-5 
ilustrează această matrice pentru graful din figura 5-1, doar că s-au omis valorile O 
pentru a fi mai uşor de identificat vizual arcele 


IA) 2B) XC) 4D) XE) 605) AG) 85) D 
1 1 1 


Figura 5-1. Reprezentarea grafului din figura 5-1 prin matrice de adiacenţe 


Într-un graf orientat matricea nu va mai fi simetrică față de diagonala 
principală, arcele având o direcție stabilită. Astfel, în graful din figura 5-2 putem 
spune că există un arc de la A la B (noduri reprezentate în tablouri Noduri ca 
elemente la poziţia 1 şi 2) dar nu şi invers. 


A) 2B) XC) «4D XE) 65) 70) 8) XD 
1(A) 1 1 1 


Figura 5-2. Reprezentarea grafului orientat din figura 5-2 prin matrice de adiacente (vârfurile 
adiacente sunt reprezentate pe linie) 

Într-un graf ponderat (etichetat) în locul valorilor 1 sau 0 care indică 
prezența, respectiv absența unui arc, vom utiliza eticheta (costul) arcului ca valoare 
pentru elementul M(i,j)pentru a indica atât existența arcului cât şi valoarea asociată 
lui şi o valoare ce nu aparţine domeniului etichetelor (spre ex. null sau -1) pentru a 
indica absenţa arcului 


IA) _2B) 3C) 4D) XE) 6® 7(G) 85) 90) 
1(A) 80 60 100 |130 
2(B) |80 
3(C) | 60 
4D) 120 |100 
5(E) 120 100 |100 
6(F) | 100 100 |100 
7(G) |130 100 
8(H) 50 
91) 50 


Figura 5-3. Reprezentarea grafului etichetat din figura 5-3 prin matrice de adiacenţe 


Din cele prezentate se poate intui că există cel puţin două dezavantaje ale 
reprezentării prin matrice de adiacenţe: (1)utilizarea ineficientă a memoriei în cazul 
în care avem de-a face cu un număr relativ mic de arce şi (2) tablourile sunt 
structuri de date statice, astfel încât adăugarea/ştergerea unui nod al grafului poate 
constitui o operaţie complexă. 


5.1.2. 
5.1.3. 
5.1.4. 


5.1.5. Reprezentarea prin liste de adiacenţe 


Listele de adiacenţe constituie cea mai flexibilă şi larg utilizată tehnică de 
reprezentare a grafurilor în scopul manipulării acestora din urmă de către diverşi 
algoritmi. 

În această reprezentare, pentru fiecare nod se păstrează o listă a nodurilor 
adiacente acestuia. 

Modul de implementare a acestor liste diferă de la un limbaj la altul. În mod clasic 
(după cum prezintă majoritatea lucrărilor de specialitate), pentru un graf G=(N,A), 
listele cu nodurile adiacente se pot implementa prin: 

1. un tablou cu două linii şi N+2A coloane pentru graf (deoarece trebuie 
reprezentat atât arcul (i,j) cât şi corespondentul său (j,i)) sau N+A coloane 
pentru graf orientat; elementele primei linii vor fi constituite din noduri iar a 
doua line va reprezenta adresa (indicele) coloanei din tablou ce conţine pe 
prima linie următorul nod adiacent. De asemenea nodurile vor fi identificate 
prin întregul asociat la pasul 1 pentru a evita redundanţa reprezentării 
obiectelor ca atare. Astfel, pentru a reprezenta graful orientat din figura 5-2 
vom construi următorul tablou: 


Graf (1 to 2, 1 to 21) - unde 21 = 9 (numarul nodurilor) + 12 numărul arcelor 


1 2 3 4 5 6 7 8 9 10 11 12 13 14 15 16 17 18 19 20 2 

la) | 28) | 30 | 4n | 55 | 65 7G) | 8 | % | 28) | 30 | 78 | 5% | 70 | 6 | 4o]... |... |... []... |... 

10 fo T0 gA | PAERD E ERE EI EI PI EI ES 
SA SA NA 


Figura 5-4 Implementarea listelor de adiacenţă prin intermediul unui tablou 


2. printr-o structură de date complexă, dinamică, denumită chiar /istă, ce se 
bazează pe pointeri. În această structură, un nod adiacent este reprezentat 
printr-un obiect care deţine două atribute: nodul adiacent (reprezentat prin 
întregul asociat) şi un pointer (link, adresă de memorie) spre următorul nod 
adiacent (figura 5-9). Astfel se poate construi un vector cu un număr de 
elemente egal cu numărul de noduri, fiecare element fiind constituit dintr-un 
pointer către primul obiect-nod adiacent 

Figura 5-5 reprezentarea grafului orientat din figura 5-2 prin liste de adiacenţă în manieră clasică 


Notă. Bineînţeles că pentru un graf neorientat fiecare arc (i,j) va fi reprezentat în 
două liste de adiacenţe: atât în lista corespunzătoare nodului / cât şi cea a lui j 


Aşa cum am văzut mai devreme, există şi grafuri etichetate (fiecărui arc i se 
asociază o valoare). Dacă în cazul matricelor de adiacenţe modalitatea de 
reprezentare era destul de uşor de intuit (vezi fig 5-7), pentru reprezentarea 
grafurilor etichetate prin liste de adiacenţe trebuie să avem în vedere faptul 
că fiecare element al unei asemenea liste (reprezentând un nod adiacent) nu este 
altceva decât un obiect care deţine două atribute: identificatorul (indicele, întregul 
asociat) nodului adiacent şi un pointer spre următorul nod adiacent. Ca urmare, fiind 
vorba de un obiect, nu avem decât să adăugăm la definiţia clasei din care provine 
încă un atribut (sau mai multe) pentru a păstra valoarea/valorile asociate 
respectivului arc. În acest caz, listele de adiacenţă vor conţine elemente-obiect cu 
următoarea structură: nodAdiacent, etichetal, ii ; etichetak, 
pointerNextElement. Figura 5-10 ilustrează o asemenea structură de reprezentare 
a grafului din figura 5-3, structură în care fiecare element-obiect al listelor de 
adiacenţe deţine şi un atribut suplimentar pentru păstrarea distanţei între două 
noduri. 


5.1.6. Reprezentarea grafurilor în VisualBasic. Un model de 
implementare a listelor de adiacenţă 


Ultima structură prezentată în secţiunea anterioară este consacrată în literatura 
de specialitate ca fiind modalitatea cea mai flexibilă de reprezentare a datelor, 
majoritatea algoritmilor clasici de prelucrare abordând graful în această manieră 

Problema care se pune în acest moment este de a identifica modalitatea de 
implementare a listelor de adiacenţă (varianta 2 prezentată mai sus - fig 5-9) într-un 
anumit limbaj. În speţă, este vorba de Visual Basic. 

Pentru că VB nu oferă un tip de dată pointer (prin care să se manipuleze adrese 
de memorie) nu vom putea recurge la maniera clasică de implementare. Putem 
totuşi să identificăm o structură de date dinamică, ce poate fi asociată unei liste, 
sub forma unui obiect Collection. După cum am arătat în capitolul 2, secţiunea 
2.3, un obiect Collection reprezintă o colecţie dinamică de elemente. Elementele 
pot fi date de tip scalar (Double, Integer, String, Boolean) sau pot fi la rândul lor 
obiecte. Un obiect Collection deţine metode specifice pentru 
adăugarea/extragerea/ştergerea unui element, metode ce determină 
comportamentul dinamic. 

Ca urmare, am putea reprezenta arcele grafului G=(N,A) ca un obiect Collection 
„să-i zicem Graf, cu N elemente, fiecare element Graf.item(i) fiind la rândul său 
un obiect Collection ale cărui elemente vor fi nodurile adiacente nodului i (fiecare 


nod fiind reprezentat prin indicele/întregul asociat la pasul 1). Figura 5-11 ilustrează 
reprezentarea, în VB, a grafului orientat din figura 5-2 prin intermediul obiectelor 
Collection. Se observă că şi în cazul nodurilor care nu deţin adiacenţe se 
construieşte un obiect Collection doar că acesta nu va avea elemente. 


5.1.7. Încărcarea unui graf dintr-un fişier text 


Bineînţeles că varianta de încărcare a unui graf prezentată în listingul 5-1 nu 
poate fi considerată decât naivă, orice modificare adusă grafului din figura 5-2, sau 
încărcarea unui alt graf necesitând intervenţii asupra codului procedurii respective. 

Un prim pas în generalizarea procedurii de încărcare ar putea fi constituit de 
iniţierea unui dialog cu utilizatorul pentru a obţine numărul de noduri şi arcele. 

Mai mult, trebuie să ne gândim şi la faptul că, în realitate graful va fi stocat pe 
disc (într-un fişier text sau într-o tabelă a unei baze de date) pentru a realiza 
prelucrări ulterioare sau modificări. 

Deşi pot exista mai multe variante de stocare a grafului într-un fişier text, 
probabil că cea mai intuitivă constă în păstrarea fiecărei perechi de noduri adiacente 
(Lj) pe câte o linie distinctă, nodurile fiind separate printr-un caracter special, să 
zicem virgula. Continuând ideea, putem institui o regu/ă prin care prima linie a 
fişierului va stoca întotdeauna numărul de noduri (pentru a şti numărul de elemente 
cu care vom iniţializa colecţia Graf). 


Având în vedere că un fişier text poate fi citit în VB linie cu linie, pentru a încărca 
graful în structura de liste de adiacenţă descrisă în secţiunea anterioară, nu avem 
apoi decât să efectuăm următoarele operaţii: 

1. citeşte prima linie din fişier care, aşa cum am spus mai devreme, reprezintă 

numărul de noduri 

2. iniţializeaza colectia Graf cu un număr de elemente Collection egal cu 

numărul de noduri 

3. cât timp mai sunt linii în fişier 

a. citeşte linia următoare 
b. extrage nodul iniţial (şirul de caractere din stânga virgulei) 
c. extrage nodul final (şirul de caractere din dreapta virgulei) 
d. extrage din Graf elementul Collection de la poziţia nodIniţial 
e. adaugă la la această colecţie nodul final (nodul adiacent) 
4. (opţional) testează încărcarea grafului prin afişarea nodurilor şi a listelor de 
adiacenţă asociate, din colecţia Graf 

Funcţia din listingul 5-6 primeşte ca parametru adresa pe disc a fişierului şi 

returnează colecţia Graf care reprezintă graful încărcat din fişier. 


În cazul grafurilor ponderate (etichetate), putem uşor intui că pentru fiecare 
arc în parte vom stoca în fişer şi informaţii privind costul (eticheta arcului). Spre 
exemplu, pentru graful etichetat din figura 5-3 fisierul text va avea un conţinut după 
cum ilustrează figura 5-15 (nu uităm că pentru grafurile neorientate păstrăm arcele 
în listele de adiacenţe ale ambelor noduri adiacente). Aşadar, informaţiile 
suplimentare le păstrăm pe aceeaşi linie, separate de asemenea prin virgulă (sau 
un alt caracter special) 


Figura 5-6 O variantă de stocare a grafurilor etichetate într-un fişier text 


De această dată funcţia de încărcare a grafului va trebui să ţină cont de faptul că 
avem de-a face cu un graf ponderat, caz în care elementele din listele de adiacenţă 
vor fi constituite de obiecte din clasa Arc (vezi listingul 5-3 pentru definiţia clasei). 
Prin extragerea informaţiilor necesare de pe fiecare linie a fişierului text se vor 
încărca atributele nodAdiacent (valoarea dintre cele două virgule) şi cost (valoarea 
stocată la dreapta celei de-a doua linii) obiectului Arc. 

Funcţia din listingul 5-7 primeşte ca parametru adresa pe disc a fişierului şi 
returnează colecţia Graf care reprezintă graful ponderat încărcat din fişier 

Notă. În funcţiile utilizate în listingul 5-7, pentru identificarea datelor stocate pe 
fiecare linie a fişierului se utilizează funcţii VB specifice lucrului cu şiruri de caractere 
(vezi cap12, p. 118 din lucrarea “Visual Basic. Primii paşi... şi următorii” Polirom 
2001) 


5.2. Parcurgerea grafurilor 


Rezolvarea unui mare număr de probleme legate de grafuri presupune explorarea 
grafului pornind dintr-un anumit nod., altfel spus “vizitarea” tuturor nodurilor sale 
începând cu un nod dat. In majoritatea cazurilor, o dată obţinute aceste noduri 
(pentru care există un drum ce pleacă din punctul de start şi se opreşte în nodul 
respectiv), se efectuează diverse prelucrări prin inspectarea informaţiilor nodurilor 
sau a informaţiilor asociate arcelor, după caz. 

Parcurgerea unui graf trebuie să respecte următoarea regulă: trecerea de la un 
nod la altul nu se poate face oricum ci doar de-a lungul unui arc direct dintre ele. 

Ideea centrală ce stă la baza algoritmilor de parcurgere a unui graf este 
următoarea: se utilizează două mulţimi de noduri, să le zicem Gasite şi 
Neexplorate cu următoarele semnificaţii: 


e Gasite este mulţimea nodurilor vizitate (sau descoperite, sau la care s-a 
ajuns dintr-un alt nod) 

e Neexplorate este o submulțime a lui Gasite, având noduri ai căror vecini 
au fost doar parţial exploraţi 


Astfel, esenţa algoritmului ar putea fi descrisă astfel: 
ExplorareGraf ( nodStart) 
Gasite € nodStart 
Neexplorate < Gasite 
Do WHILE Neexplorate <> mulţimea vidă 
alege un nod v din Neexplorate 
gaseşte (v,w) următorul arc negasit care pleacă din v 
IF (v,w) nu exista 
sterge v din Neexplorate 


ELSE 
IF w ¢ Gasite 
Adauga w la Gasite 
Adaugă w la Neexplorate 
ENDIF 
ENDIF 
END WHILE 


În funcţie de modalitatea de implementare a algoritmului de mai sus se cunosc 
două moduri de explorare: 
5. În lărgime (sau în lăţime) 
6. În adâncime 
Pentru o mai uşoară înţelegere aacestor tehnici de parcurgere este cel mai 
indicat să apelăm la un arbore orientat etichetat. 


5.2.1. Parcurgerea în lăţime 


Această tehnică de parcurgere a nodurilor unui graf constă în identificarea tuturor 
nodurilor adiacente nodului de start, după care se continuă cu primul nod adiacent 
găsit anterior şi se identifică toate nodurile adiacente acestuia ş.a.m.d. 

În cazul arborelui din figura 5-16 , dacă nodul de start este 2, algoritmul va găsi 
mai întâi nodurile 3,4,5 apoi, explorând nodul 3 va găsi nodul 6 , apoi, explorând 
nodul 4 va găsi nodurile 7 şi 8. Mai precis, explorarea în lărgime continuă 
întotdeauna cu primul nod vizitat care mai are arce neexplorate. 

Modalitatea clasică de implementare a acestui algoritm are la bază o structură de 
date denumită coadă. O coadă este o listă de elemente (o structură dinamică de 
date) care funcţionează pe principiul FIFO (First In First Out) , adică primul element 
introdus în coadă va fi şi primul extras pentru prelucrare. Odată cu extragerea 
elementului pentru prelucrare, acesta va fi şi eliminat din coadă, astfel încât 
următorul element ce va fi prelucrat va fi cel adăugat ulterior primului, ş.a.m.d 


Pentru că, tradiţional, această structură se implementează prin intermediul 
pointerilor, în VB va trebui să recurgem la un artificiu: vom utiliza o colecţie (un 
obiect Collection ) astfel: 


Iniţializare: Dim coada as Collection 
Adăugare element: coada.add (element) 
Extragere prim element: coada.item(1) 


coada. remove(1) 


Funcţia din listingul 5-8 ce implementează algoritmul pentru grafuri neetichetate 
va primi ca parametru colecţia Graf (ce reprezintă graful anterior încărcat) şi nodul 
de start şi va construi o colecţie, denumită noduriTangibile, ce va conţine toate 
nodurile la care se poate ajunge din nodul de start. De asemenea, va utiliza o 
colecţie denumită coadă (ce va fi prelucrată în sensul descris mai sus) pentru 
stocarea nodurilor ce nu au fost găsite la un pas anterior şi care urmează a fi 
explorate. Vectorul Gasite va avea tot atâtea elemente câte noduri sunt, un nod 
gasit fiind marcat în acest vector la poziţia respectivă prin valoarea 1 iar un nod care 
nu a fost încă găsit fiind marcat prin valoarea 0 (zero) 

Pe scurt, algoritmul poate fi descris astfel: 
ParcurgelnLatime (nodStart): 
Gasite (nodStart)=1 
Adauga nodsStart in coada 
DO WHILE coada nu este vida 
nodCurent € primul element din coada 
pentru fiecare nod adiacent lui nodCurent 
IF nodAdiacent nu este marcat in vectorul Gasite 
adauga nodAdiacent in coada 
marcheaza Gasite(nodAdiacent)=1 
adauga nodAdiacent in colectia noduriTangibile 
END IF 
Sterge nodCurent din coada 
END WHILE 


Astfel, în urma execuţiei funcţiei, procedura apelantă va dispune de o colecţie 
cuprinzând toate nodurile la care se poate ajunge din nodul de start, urmând a se 
efectua prelucrările necesare asupra acestora. 


